- Hindi News
- National
- सिलिकोसिस : 3साल में करौली में सबसे अधिक मरीज आए, जोधपुर में सर्वाधिक मौत
सिलिकोसिस : 3साल में करौली में सबसे अधिक मरीज आए, जोधपुर में सर्वाधिक मौत
जयपुर | खानोंमें मजदूरी करने वाले मजदूर लगातार सिलिकोसिस बीमारी की चपेट में रहे हैं। पिछले तीन साल में 2052 नए मरीजों की पहचान हुई है। इनमें से 236 मजदूरों की बीमारी के बाद मौत भी हो चुकी है। सबसे अधिक 587 मरीज करौली जिले में सिलिकोसिस से ग्रस्त हुए, जबकि जोधपुर में सबसे अधिक 89 मरीज मौत के शिकार बन गए। हालांकि प्रदेश में अब तक मरीजों की संख्या आठ हजार से अधिक बताई जा रही है।
विधानसभा में एक सवाल के लिखित जवाब में खान विभाग की ओर से बताया गया है कि सिलिकोसिस की चपेट में आने वाले मरीजों पर आर्थिक तौर पर 16.89 करोड़ रु. खर्च किया जा चुका है। जिन मरीजों की मौत हुई है, उनके परिजनों को 6.54 करोड़ रु. की आर्थिक मदद दी गई है। विभागीय आंकड़ों के अनुसार 1689 मरीजाें को इलाज कराने के लिए वित्तीय मदद दी गई है, जबकि 127 को इसका लाभ नहीं मिल पाया। करौली के बाद जोधपुर में 461, नागौर में 138, भरतपुर में 136 सर्वाधिक मरीज आए। इसी प्रकार जोधपुर के बाद करौली में 73 और जयपुर में 21 मरीजों की मौत हुई है।
tgl_Latn sot_Latn bho_Deva bho_Deva hin_Deva hin_Deva